CELEX: 62020CN0194
Language: hu
Date: 2020-05-08 00:00:00
Title: C-194/20. sz. ügy: A Verwaltungsgericht Düsseldorf (Németország) által 2020. május 8-án benyújtott előzetes döntéshozatal iránti kérelem – BY, CX, FU, DW, EV kontra Stadt Duisburg

10.8.2020   
            
            
               HU
            
            
               Az Európai Unió Hivatalos Lapja
            
            
               C 262/14
            
         
      A Verwaltungsgericht Düsseldorf (Németország) által 2020. május 8-án benyújtott előzetes döntéshozatal iránti kérelem – BY, CX, FU, DW, EV kontra Stadt Duisburg
      (C-194/20. sz. ügy)
      (2020/C 262/17)
      Az eljárás nyelve: német
      
         A kérdést előterjesztő bíróság
      
      Verwaltungsgericht Düsseldorf
      
         Az alapeljárás felei
      
      
         Felperesek: BY, CX, FU, DW, EV
      
         Alperes: Stadt Duisburg
      
         Az előzetes döntéshozatalra előterjesztett kérdések
      
      
                  1)
               
               
                  A török gyermekeknek az 1/80 határozat (1) 9. cikkének első mondatából fakadó joga minden további feltétel nélkül magában foglalja-e a fogadó tagállamban való tartózkodás jogát?
               
            
                  2)
               
               
                  Amennyiben az 1. kérdésre igenlő választ kell adni:
                  
                              a)
                           
                           
                              Feltételezi-e az 1/80 határozat 9. cikkének első mondatából fakadó tartózkodási jog, hogy az e rendelkezés által feljogosított török gyermekek szülei már rendelkezzenek az 1/80 határozat 6. cikkének (1) bekezdéséből vagy 7. cikkéből fakadó jogokkal?
                           
                        
                              b)
                           
                           
                              Amennyiben a 2. a) kérdésre nemleges választ kell adni: Ugyanúgy kell-e értelmezni az 1/80 határozat 9. cikke értelmében vett rendes foglalkoztatást, mint az 1/80 határozat 6. cikkének (1) bekezdése szerint?
                           
                        
                              c)
                           
                           
                              Amennyiben a 2. a) kérdésre nemleges választ kell adni: Megilletheti-e a török gyermekeket az 1/80 határozat 9. cikkének első mondata alapján a tartózkodási jog már a rendes foglalkoztatásnak a valamelyik szülő esetében a fogadó tagállamban fennálló (mindössze) három hónapos tartamát követően?
                           
                        
                              d)
                           
                           
                              Amennyiben a 2. a) kérdésre nemleges választ kell adni: Következik-e a török gyermekek tartózkodási jogából minden további feltétel nélkül az egyik vagy mindkét felügyeleti jogot gyakorló szülő tartózkodási joga is?
                           
                        
            
         (1)  A társulási tanácsnak a társulás fejlesztéséről szóló, 1980. szeptember 19-i 1/80 határozata.